Mestská   časť   Bratislava  -  Nové  Mesto
__________________________________________________

Materiál na zasadnutie
Miestneho zastupiteľstva 
Dňa: 12. 1. 2012

N á v r h
rozpočtu mestskej časti Bratislava - Nové Mesto na rok 2012
––––––––––––––––––––––––––––––––––––––––––––––––––––––––––––––––-

Predkladá :                                        				Materiál obsahuje :                                    
Ing. Ľudovít Kollárik                              				1. Návrh uznesenia                                 
prednosta MÚ                                       				2. Dôvodovú správu                                        
			     				        		3. Text materiálu
			                                 				4. Tabuľkovú časť

Spracovateľ:                                                               	            Stanovisko právnej
RNDr. Jana Ondrová				                        skupiny:
poverená vedením hosp. a finančného odd.			            - materiál nevyžaduje									              právne posúdenie

Na rokovanie prizvať :
RNDr. Ondrovú Janu

Január 2012

N á v r h   u z n e s e n i a

Miestne zastupiteľstvo

s c h v a ľ u j e

rozpočet mestskej časti Bratislava - Nové Mesto na rok 2012

a/ bez pripomienok

b/ s pripomienkami

Dôvodová správa

K rokovaniu Miestneho zastupiteľstva predkladáme návrh rozpočtu mestskej časti Bratislava - Nové Mesto na  rok 2012. Predkladaný návrh rozpočtu vychádza z ustanovení zákona č. 523/2004 Z. z. o rozpočtových pravidlách verejnej správy v znení neskorších predpisov, zákona č. 583/2004 Z. z. o rozpočtových pravidlách územnej samosprávy, zákona č. 564/2004 Z. z. o rozpočtovom určení výnosu dane z príjmov územnej samospráve. Návrh rozpočtu je záväzným rozpočtom na príslušný rok 2012. 

Návrh rozpočtu mestskej časti na rok 2012 pokračuje v dosiahnutých výsledkoch hospodárenia v uplynulých  rokoch. Vychádza z doteraz známych skutočností a nadväzuje na predpokladané príjmy a výdavky podľa štátneho rozpočtu na rok 2012 a rozpočtu Hlavného mesta SR Bratislavy, v ktorom sa určuje objem podielu mestských častí na výnose dane z príjmov fyzických osôb a dane z nehnuteľností. 

Predkladaný návrh  rozpočtu je spracovaný v súlade s „Príručkou na zostavenie návrhu rozpočtu verejnej správy na rok 2011 a 2013“ č. MF/10334/2010-411 vydanej v súlade § 14 zákona č. 523/2004 Z. z. o rozpočtových pravidlách verejnej správy v z. n. p. uverejnenej vo finančnom spravodajcovi č. 2/2010. Vecné vymedzenie bežných a kapitálových príjmov a výdavkov rozpočtu obce a ich jednotlivé triedenie  je obsiahnuté v rozpočtovej klasifikácii, podľa ktorej sa jednotne určujú a triedia príjmy a výdavky. 

Predkladaný návrh rozpočtu na rok 2012 rozpočtuje celkové príjmy a výdavky v čiastke 18 522 480.  €.  Bežný rozpočet je navrhovaný v objeme 14 702 200 € a kapitálový rozpočet v sume 3 820 280 €. Na pokrytie kapitálových výdavkov sa počíta so sumou 2 395 509 € s vlastných zdrojov a kapitálovým transferom zo štrukturálnych fondov. Na pokrytie kapitálových výdavkov sa vo finančných operáciách počíta so sumou 1 424 771 € z rezervného fondu MČ B-NM.

V predloženom návrhu na rok 2012 sme dodržali hlavnú zásadu pri zostavovaní rozpočtu, a to zabezpečenie vyrovnaného rozpočtu. S cieľom udržať vyrovnaný bežný rozpočet sme krátili požiadavky jednotlivých správcov kapitol ako i rozpočtových organizácií. 

Súčasťou návrhu sú aj rozpočty rozpočtových organizácií. Návrh rozpočtu rozpočtových organizácií je navrhovaný vo výške 9 397 918 €, z toho základné školy a predškolské zariadenia  5 697 935 €.

Návrh rozpočtu bol prerokovaný v Miestnej rade 20. 12. 2011 a Miestna rada ho odporučila schváliť.

Komentár k návrhu 
rozpočtu mestskej časti Bratislava - Nové Mesto 
na rok  2012

Návrh rozpočtu na rok 2012 sa predkladá podľa  § 4 zákona č.523/2004 Z. z. o rozpočtových pravidlách verejnej správy v znení neskorších predpisov a v zmysle zákona č.583/2004 Z. z. o rozpočtových pravidlách územnej samosprávy, zákona č. 564/2004 Z. z. o rozpočtovom určení výnosu dane z príjmov územnej samospráve. Rozpočet je ekonomický nástroj finančnej politiky, v ktorom sú v rámci pôsobnosti mestskej časti Bratislava - Nové Mesto vyjadrené zámery rozvoja územia a potrieb obyvateľov.
                   Rozpočet je zostavený na  obdobie jedného roka,  kde záväzným je rozpočet na príslušný rok, teda na rok 2012. Predpokladaný návrh rozpočtu je spracovaný v súlade s "Príručkou na zostavenie návrhu rozpočtu verejnej správy na roky 2011 a 2013"  č. MF/10334/2010-411 vydanej v súlade § 14 zákona č. 523/2004 Z. z. o rozpočtových pravidlách verejnej správy v z. n. p. uverejnenej vo finančnom spravodajcovi č. 2/2010.  Vecné vymedzenie bežných a kapitálových príjmov a výdavkov rozpočtu obce a ich jednotlivé triedenie je obsiahnuté v rozpočtovej klasifikácii, podľa ktorej sa jednotne určujú  a triedia príjmy a výdavky.
                    Pre spracovanie návrhu rozpočtu na rok 2012 rozhodujúcu úlohu vytvára východisková základňa z predchádzajúceho obdobia. Predložený návrh odráža pokračovanie v konsolidácii verejných financií a reformy rozpočtového procesu v rámci fiškálnej decentralizácie. Pri tvorbe  návrhu rozpočtu na rok 2012 je dôležité dodržanie zásady vyrovnaného bežného rozpočtu pri snahe o zabezpečenie výkonu funkcií územnej samosprávy v rámci pôsobnosti mestskej časti Bratislava - Nové Mesto ako je:

•	ochrana a vytváranie životného prostredia
•	utváranie podmienok pre vzdelávanie  a predškolskej výchovy
•	zabezpečenie kultúry a športu
•	spravovanie miestnych komunikácií III. a IV. triedy, chodníkov a parkovísk
•	zabezpečenie čistoty verejného poriadku a civilnej ochrany
•	vykonávanie sociálnej starostlivosti, najmä v oblasti poskytovania sociálnych dávok a   opatrovateľskej služby
•	starostlivosť o dôchodcov v KD a pod..

Okrem týchto základných funkcií mestská časť Bratislava - Nové Mesto vykonáva aj ťažiskové úlohy prenesenej štátnej správy ako je matrika, základné školstvo, územné plánovanie, vydávanie stavebných povolení a celý rad ďalších úloh, ktoré Hlavné mesto Bratislava prenieslo na mestské časti.
                   Pre zostavovanie a schvaľovanie návrhu rozpočtu roku 2012 v mestskej časti Bratislava – Nové Mesto sa stanovil harmonogram predloženia návrhov rozpočtu jednotlivými spracovateľmi zriadených organizácií a správcami kapitol. V priebehu prípravy rozpočtu mestskej časti na rok 2012 sa k zabezpečeniu plynulého spracovania materiálu  prerokovali podmienky zostavovania a postupy spracovania rozpočtu s jednotlivými správcami kapitol a so zriadenými organizáciami. V nadväznosti na finančno-hospodársky vývoj a prognózy  získania finančných zdrojov sa stanovila zásada nezvyšovania bežných výdavkov oproti roku 2011. 

 I.    Príjmová časť

Bežné príjmy
Celkový objem bežných príjmov na rok 2012 je plánovaný vo výške 14 702 200 €. Výška príjmov je oproti roku 2011 ovplyvnená  zvýšením dane z príjmov fyzických osôb, zvýšením príjmov z domácich daní. Ďalej predpokladáme zvýšené transfery na prenesené kompetencie o 1% oproti roku 2011.

Dane z príjmov, ziskov a kapitálového majetku
Celkove sa aj v roku 2012 bude deliť predpokladaný výnos dane z príjmov fyzických osôb pre hl. mesto Bratislavu v pomere 68% a pre  mestské časti 32%. Hlavné mesto rozdelí príjem pre rozpočty mestských častí pomerne podľa percentuálnych podielov vypočítaných podľa čl. 91 ods.1 písm.b Štatútu hlavného mesta SR Bratislava.  Pre našu mestskú časť výnos dane z príjmov fyzických osôb na rok 2012 predpokladáme v objeme 4 610 000 €.  Pri návrhu sme vychádzali z nárastu prihlásených obyvateľov v roku 2011, čo je  oproti roku  2010  viac o 1280 obyvateľov.   

Daň z majetku
V roku 2012 získaná daň z nehnuteľností hlavným mestom Bratislava bude rozdelená rovnako pre hlavné mesto a mestské časti v pomere 50%. Príjem z tejto dane predpokladáme vo výške 2 703 672  €. 

Domáce dane na tovary a služby
Domáce dane tvoria dane za psa, dane za nevýherné hracie prístroje, dane za predajné automaty a dane za užívanie verejného priestranstva (cesty 3. a 4. triedy) a poplatok  za komunálne a stavebné odpady vo výške  483 451 €. Príjem sa rozpočtuje nasledovne:
•	Daň za psa  41 000 € (rozpočet je ponížený oproti roku 2011 o1 900 €)	
•	Daň za nevýh. hracie prístroje 1 800 € (rozpočet je ponížený oproti roku 2011 o 50 €)
•	Daň za predajné automaty 8 440 € (rozpočet je povýšený oproti roku 2011 o1 470 € vzhľadom na plnenie 8 445,16 € v roku 2011)
•	Daň za užívanie verejného priestranstva 175 000 € (rozpočet je ponížený oproti roku 2011 o 20 900 €)
•	Poplatok za komunálne odpady  a drobné  stavebné odpady 257 211 € (rozpočet je povýšený oproti roku 2011 o 6 811 € vzhľadom na príjem roku 2011, ktorého výška sa očakáva i v roku 2012)
Iné dane 2 000 € (rozpočet je povýšený oproti roku 2011 o 850 € vzhľadom na plnenie v roku 2011).

Príjmy z podnikania a vlastníctva majetku
Príjmy z podnikania predstavuje podnikanie s majetkom, ktoré by nám malo v roku 2012 priniesť do rozpočtu sumu 1 449 091 €. Ide o prenájmy pozemkov, prenájmy zariadení klubov dôchodcov v súlade s platnými zásadami poskytovania priestorov klubov dôchodcov iným organizáciám, prenájmy tepelnotechnických zariadení, budov, bytov a nebytových priestorov nasledovne:
-	Z prenájmov pozemkov za záhrady, pod garážami a iné nájmy pozemkov = 523 433,36 €
-	Za nájmy budov a nebytových priestorov = 372 504,24 €
-	Za nájmy bytov = 115 543,08 €
-	Za nájom za teplotechnické zariadenie = 51 510,32 €  
-	Za nájmy zo školských budov a priestorov  386 100  €

Administratívne a iné poplatky a platby
Administratívne poplatky sa predpokladajú vo výške 2 061 556 €  v tom:
             
•	Správne poplatky 					                        70 000 €
 Získavajú sa za vydanie stavebného rozhodnutia, z matričných úkonov, za rybárske lístky, za výrub drevín, umiestnenie reklám a na úseku dopravy (rozkopávky, statická doprava). Oproti rozpočtu roku 2011 sú správne poplatky navýšené o 10 000 € vzhľadom na očakávaný nárast príjmov na úseku matriky a úseku stavebného úradu. 

•	Pokuty a penále
Pokuty a penále sa nerozpočtujú.

•	Ošetrovné z detských jaslí					           89 000 €
Uznesením MZ MČ B-NM zo dňa 20.10.2009 je schválený „Prevádzkový poriadok pre činnosť Detských jaslí na Robotníckej ulici č. 11 v Bratislave, ako sociálneho zariadenia v správe mestskej časti Bratislava – Nové Mesto, ktorého súčasťou je aj výška a spôsob úhrad za pobyt dieťaťa v tomto zariadení. Rozpočet roku 2012 zostáva na úrovni roku 2011. 

•	Poplatky za materské školy a školské kluby detí		         293 476 €
Príspevok za školné v materských školách a v školskom klube detí je určený  na jedno nezaopatrené dieťa vo výške 13,00 € v zmysle prílohy č. 6 VZN 4/2008 s účinnosťou  od 1.9.2008. 
•	Stravné dôchodcov					                    120 000 €
V položke stravné dôchodcov je pre rok 2012 stanovený príjem za stravné na úrovni roku 2011. 

•	Opatrovateľská služba					          28 000 €
Plánované príjmy predstavujú úhrady za poskytnutú opatrovateľskú službu občanom našej mestskej časti podľa ich počtu a rozsahu poskytovaných úkonov. Rozpočet na rok 2012 zostáva na úrovni roku 2011.

•	Školak klub							           4 000 €
Príjem Školak klubu z členských poplatkov a prenájmy telocvične sa určuje v objeme 4 000 €. 
Rozpočet roku 2012 zostáva na úrovni roku 2011.

•	Noviny Hlas Nového Mesta				                     40 000 €
Príjmy z inzercie a drobnej inzercie od občanov sa predpokladajú vo výške 40 000 €. Rozpočet roku 2012 je povýšený o 31 000 € oproti rozpočtu roku 2011 vzhľadom na doterajšie plnenie vo výške 38 834,98 €.

•	Správa obecných úradov			            	          15 000 €
Ide o ostatné príjmy vyššie nezaradené ako sú napr. príjmy za poskytovanie informácií, verejnú súťaž, vrátené pohrebné, refakturácie a iné. Rozpočet roku 2012 je povýšený o 1 500 € oproti rozpočtu roku 2011 vzhľadom na  doterajšie plnenie roku 2011 vo výške 15 729,81 €.

•	Rozpočtové organizácie				                 1 402 080 €
Príjmy rozpočtových organizácií  EKO podniku – VPS, Knižnice a Strediska kultúry zapájame v plnej výške do príjmov mestskej časti Bratislava – Nové Mesto.

Úroky z domácich úverov, pôžičiek a vkladov
Úroky pripísané z bežných účtov mestskej časti vedených v DEXIA banke Slovensko sa plánujú v sume 46.000 €. Rozpočet vychádza podľa platnej úrokovej sadzby. V budúcich rokoch sa neuvažuje so zvýšením celkových príjmov z úrokov. Úroky pre ZŠ s MŠ sa rozpočtujú v celkovej výške 60 €. Rozpočet roku 2012 je povýšený o 60 € oproti rozpočtu roku 2011. Vzhľadom k tomu, že pre potreby sledovania príjmov za ZŠ a MŠ uvedené príjmy  sa budú sledovať osobitne za MČ-BNM a  ZŠ , MŠ. 

Iné nedaňové príjmy
Predstavujú ostatné príjmy mestskej časti vo výške 150 000 € a zahŕňajú napr. príjmy z poistného plnenia, náhrady škôd, vratky, mylné platby, príjem za výrub stromov, pokuty a penále za MČ-BNM. Iné nedaňové príjmy pre ZŠ s MŠ sa rozpočtujú vo výške 92 000 €. Rozpočet roku 2012 je povýšený o 92 000 € oproti rozpočtu roku 2011 vzhľadom na doterajšie  plnenie   je vo výške 176 631,63 €.

Bežné a všeobecné granty a transfery
Na transfery sa rozpočtujú zdroje v čiastke 3 104 370 €, ktoré by mali pokrývať výdavky na prenesené kompetencie.  Pri návrhu rozpočtu  nám neboli známe východiská  transferov na prenesené kompetencie   štátnej správy  okrem školstva, preto sme navýšili príjmovú časť za jednotlivé  kapitoly o 1% oproti roku 2011.
Pri návrhu rozpočtu na prenesené kompetencie financovania základných škôl sme vychádzali z normatívov  na rok 2011/2012.    

Transfery pre rok 2012 sú navrhované nasledovne:
o	 na matričnú činnosť 				                        	92 203 €
o	 na stavebný úrad 					                        34 340 €
o	 na štátny fond rozvoja bývania 			                        13 564 €
o	 na školský úrad 					                        30 000 €
o	 na školstvo 				    	                               2 878 269 €
o	 na hlásenie pobytu obyvateľov 		                                    12 592 € 
o	 na ŽP – ochrana prírody				                          3 358 €
o	 na pozemné komunikácie		  		                          1 444 €
o	 na nezamestnaných				                                         800 €
o	 na voľby do NR SR    		                                                37 800 €

Rozpočtové  organizácie
Návrh rozpočtu na rok 2012 odráža náročnosť úloh, ktoré organizácie zabezpečujú, v súlade s účelom na ktorý boli zriadené, pre mestskú časť Bratislava – Nové Mesto. 
Rozpočet rozpočtových organizácií mestskej časti Bratislava – Nové Mesto je navrhovaný na rok 2012 v objeme 4 959 925 € pre nasledovné organizácie: 

- Stredisko kultúry Bratislava - Nové Mesto 
- Knižnica Bratislava - Nové Mesto
- EKO - podnik VPS 
- Základná škola s materskou školou Cádrova
- Základná škola s materskou školou Česká
- Základná škola s materskou školou Jeséniová
- Základná škola Kalinčiakova
- Základná škola s materskou školou Odborárska
- Základná škola s materskou školou Riazanská
- Základná škola s materskou školou Sibírska
- Základná škola s materskou školou za Kasárňou

Stredisko kultúry
V návrhu rozpočtu na rok 2012 Stredisko kultúry v oblasti vlastných príjmov zostáva na úrovni roku 2011 v objeme 160 000 € i napriek dopadu súčasnej hospodárskej situácie na všetky vrstvy obyvateľstva. 

Knižnica
V návrhu rozpočtu Knižnice na rok 2012 sa rozpočtujú bežné príjmy vo výške 13 000 € predpokladané zníženie  je o 1000 €. 

EKO - podnik VPS
V návrhu rozpočtu EKO – podniku VPS na rok 2012 sa rozpočtujú celkové bežné príjmy vo výške 1 229 080 € , čo predstavuje navýšenie o 1 000 €.

Rozpočtové organizácie Základné školy s materskými školami sú financované z dvoch zdrojov:
-    Transfery na prenesené kompetencie zo štátneho rozpočtu, ktorými sa financujú základné  
      školy sú vo výške 2 878 269 €.
-    Transferom na originálne kompetencie, ktorými sú financované materské školy,  školské             jedálne a školské kluby detí vo výške 2 040 090 €. 
Dotáciu na rok 2012 na  financovanie prevádzky a miezd    v materskej škole a školských zariadeniach  určuje Všeobecné záväzné nariadenie  mestskej časti  č. 1/2011 zo dňa 20.9.2011, uznesením č. 6/10 a účinnosť  dňom 1.1.2012.  Dotáciu na kalendárny rok 2012 sa určuje ročná dotácia na dieťa v materskej škole vo výške 1 250 € , v školskom klube detí 300 €  a v školskej jedálni 150 €.  

Kapitálové príjmy, kapitálové granty a transfery

Celkový objem kapitálových príjmov je pre rok 2012 je rozpočtovaný v čiastke 2 395 509 € . Z toho  kapitálové granty  vo výške 2 048 759 €.  Podrobný  prehľad kapitálových príjmov a transferov je rozpísaný  v prílohe č. 3.

Príjem z predaja kapitálových aktív   
                                                             
1/  231 - Príjem z predaja bytov                                                                
Jedná sa o tri byty, ktorých cena sa stanovila na základe znaleckého posudku :
Mestská 9/8-1 izbový, 1.posch., plocha: 31,50 m2, II. kat., 50% z celkovej sumy = 26 500 €                             Račianska 91/26–1,5 izb., 7.posch., plocha: 34,41 m2,  I. kat., 50% z celk. sumy = 28 250 €                       
Kutuzovova 25/11–1 izb., 2.posch., plocha:29,31 m2, IV.kat., 50% z celk. sumy = 16 500 €       
Spolu príjem                                                                                                               71 250 €

2/ 231 - Splátky za odpredané byty                                                                          10 000 €                                                                                             
Jedná sa o byty v bytovom dome Športová 5 a Vajnorská 27.

3/ 231 - Predaj budovy Sliačska                                                                             157 500 €                                                                                  
Cena bola stanovená na základe znaleckého posudku vo výške 315 000. Zastavaná plocha je 178,00 m2, celková plocha  je 1005,00 m2. Podiel  MČ  je 157 500 €.

Príjem z predaja pozemkov a nehmotných aktív

Príjem z predaja pozemkov, ktoré sú vo vlastníctve Hlavného mesta a neboli zverené mestskej časti vo výške 58 000 € (10%).
Príjem z predaja pozemkov Hlavného mesta, ktoré boli zverené do správy mestskej časti 50 000 € (50%).   

Finančné operácie
Na vyrovnanie kapitálového rozpočtu v roku 2012 sa zapájajú zdroje z rezervného fondu v celkovej výške 1 424 771 € . 

II. Výdavková  časť

Bežné výdavky
Celkový objem bežných výdavkov na rok 2012 je plánovaný vo výške 14 702  200 €. 

•	Program 1 - Všeobecné verejné služby

1 – Výdavky verejnej správy – finančné prostriedky na rok 2012 sú plánované v objeme 
2  569 659 €. Najvyššiu časť výdavkov tvoria  predovšetkým mzdy a odvody do poisťovní, všeobecný materiál, všeobecné a špeciálne služby, poštové a telekomunikačné služby, energie, teplo, vodné a stočné, zrážky a poplatok za komunálny odpad, pohrebné služby, poistné, interiérové vybavenie, reklamu, propagáciu, inzerciu, nájomné, dopravné, rutinnú a štandardnú údržbu a iné. 
Významnou plánovanou  výdavkovou položkou je  zabezpečenie verejného obstarávania v čiastke 120 000 € čo je zvýšenie oproti roku 2011. Ďalej nevyhnutnou výdavkovou položkou je poistenie majetku. V roku 2012 budú ukončené investičné akcie, ktoré sme povinný poistiť. Predpokladané  navýšenie  poistného je  o 8 000  €. Výdavky na elektrickú energiu vo výške 33 000 €, teplo 57 000 €, vodné stočné 5 200 €, stočné- dažďová voda vo výške 160 000 €. Ďalej  výdavky na odchodné je naplánované vo výške 15 000 €.

Finančná a rozpočtová oblasť je ponížená oproti roku 2011 o 29 220 €, pretože v roku 2011 sa vykonával personálny audit. 

Matrika –  navýšenie oproti roku 2011 predstavuje čiastku o 6 913  €. Navýšenie je ovplyvnené  výdavkom za pohrebné služby – dôstojné pochovávanie občanov.  Zabezpečovanie pohrebných služieb bolo presunuté z oddelenia sociálnych služieb. 

Hlásenie pobytu občanov je viac menej na úrovni roku 2011.

Transfery všeobecnej povahy  VS predpokladáme vo výške 36 500 €.  Uvedené predstavujú príspevky a dotácie MÚ-BNM jednotlivcom a neziskovým organizáciám.   Z toho 5 000 € 
plánujeme poskytnúť dotáciu na rekonštrukciu podchodu Trnavského mýta, 5000 €  na vybavenie sociálneho zariadenia  Polikliniky na Tehelnom poli

•	Program 2 - Obrana

2 – Obrana – finančné prostriedky na rok 2012 sú plánované v objeme 2 550 € a sú predovšetkým na úhradu energií, všeobecného materiálu, pracovných odevov.

•	Program 3 - Verejný poriadok a bezpečnosť

1 - Požiarna ochrana - finančné prostriedky vo výške 600 € sú rozpočtované na poštové služby, všeobecné služby, údržbu prevádzkových strojov, prístrojov, zariadení, ochranné prostriedky, všeobecný materiál. 

2- Verejný poriadok a bezpečnosť – finančné prostriedky vo výške 105 480 € sú rozpočtované na mzdy a odvody pre 7 pracovníkov oddelenia a na prevádzkové výdavky.   Navýšenie  rozpočtu  oproti roku 2011 bolo ovplyvnené  prijatím jedného pracovníka, čo je premietnuté v mzdových prostriedkoch.

•	Program  4 -  Ekonomická oblasť

1 - Prieskumné a projektové práce – finančné prostriedky vo výške 9000 € sú plánované na projektové práce, ktoré nesúvisia s výstavbou.

2 - Stavebný úrad - finančné prostriedky vo výške 221 429  € sú plánované na mzdy a odvody pracovníkom a ostatné náklady súvisiace s ich činnosťou. Navýšenie finančných prostriedkov oproti roku 2011 o 27 701 € je ovplyvnené nárastom stavu pracovníka a plánovaným odchodným.  

3 - Cestná doprava - výstavba a opravy miestnych komunikácii – rozpočet cestnej dopravy je plánovaný vo výške 351 207 €. Vyfinancované budú opravy a údržby miestnych komunikácií, ciest a chodníkov, súpisné čísla, sanitárne služby, dočasné dopravné značenia. 

•	Program 5 - Ochrana životného prostredia

5 – Ochrana životného prostredia – finančné prostriedky sú rozpočtované vo výške 130 800 € a budú použité na výdavky súvisiace s nákupom a obsluhou zberných nádob, nákupom a obsluhou zásobníkov, úrazové poistenie a odmeny ochrancov, pracovné pomôcky ochrancov, NFP na kontajnerové stojiská, čistenie jazera Kuchajda, ošetrenie pagaštanov konských, nákup drevín a kríkov, deratizáciu, veterinárnu asanáciu, dezinsekciu komárov na Kuchajde a v MČ, údržbu vodorovného a zvislého značenia, prieskumy a odborné posudky vody a drevín a prieskumy tzv. neriadených skládok. 

•	Program 6 - Bývanie a občianska vybavenosť

1- Štátny fond rozvoja bývania - finančné prostriedky sú rozpočtované vo výške 14 285 € a použité predovšetkým na mzdy a odvody, tovary  a služby pracovníka vykonávajúceho agendu ŠFRB. 

2 - EKO - podnik VPS – rozpočtová organizácia MČ B-NM má naplánované bežné výdavky vo výške 2 933 934 €. Finančné prostriedky budú použité na údržbu miestnych komunikácií, odvoz komunálneho odpadu, správu a údržbu detských ihrísk a pieskovísk, trhovísk, ostatných zverených obecných zariadení, areálu Kuchajda, verejnej zelene, dielne Halašova a na prevádzku Lanovej dráhy Kamzík. 
Kapitálové výdavky pre rok 2012 EKO – podnik VPS rozpočtuje vo výške 85 000 € na rekonštrukciu a modernizáciu budov - Divízia údržby VZ Račianska 28.

3 - Správa bytov – finančné prostriedky sú rozpočtované vo výške 492 950 € a budú použité na mzdy, odvody a zabezpečenie prevádzky, údržby a opravy a na havárie spravovaných objektov.  Navýšenie  rozpočtu oproti roku 2011 je o 156 950 €.  Z toho 130 000 €  sa presunulo z výdavkov verejnej správy  na údržbu a služby. Oddelenie zabezpečuje správu bytov a nebytových priestorov (prevádzkové priestory, garáže,  CO kryty a budovu na Hálkovej 11, budovu na Junáckej 1), ktoré sú majetkom mestskej časti Bratislava - Nové Mesto alebo jej boli zverené do správy. Stará sa o prevádzku a údržbu zvereného majetku, uskutočňuje prenájom týchto priestorov vrátane zabezpečovania služieb spojených  s nájmom, vykonáva vyúčtovanie služieb nájomcom a sleduje včasnosť platieb vyplývajúcich z nájmu. Zabezpečuje tiež všetky práce súvisiace s prevodom bytov a nebytových priestorov v zmysle zákona č. 182/93 Z. z. a taktiež zabezpečuje dražby bytov v súlade s dražobným poriadkom mestskej časti Bratislava - Nové Mesto.

Tovary a služby -  oprava a údržba
V rámci opráv budú  uskutočňované hlavne tieto opravy :
- odstraňovanie zatekania zo sprchových kútov Bojnická č. 19,21,23,25   / podľa potreby /
- výmena elektrických bojlerov  Bojnická č. 19,21,23, 25  / podľa potreby /
- vymaľovanie schodiska a chodieb Hálkova 11
- vymaľovanie schodísk a chodieb podľa potreby na Odborárskej č.4, Bojnická č.19,21,23,25
- potrebné opravy a údržba v administratívnej budove Hálkova 11
- drobné opravy v kluboch dôchodcov a CO krytoch
- ďalšie potrebné drobné opravy v bytoch a domoch, nebytových priestorov, v budove Junácka 1,   ktoré sa vyskytnú v priebehu roka.    

 Okrem toho sú tu úhrady správcovským firmám do fondu opráv, na správu za obecné byty a byty v odpredaných domoch / v priebehu roka sa zvyšujú ceny služieb a zároveň po dohode s vlastníkmi bytov a NP sa zvyšujú fondy opráv, správa a  iné poplatky /, zásahy havarijnej služby, poistenie domu, deratizáciu, revízie elektroinštalácie, plynoinštalácie, bleskozvodov, výťahov, upratovanie, prevádzkovanie čerpacích zariadení.  

•	Program 7 - Rekreácia a kultúra

1 - Telovýchova a šport – z rozpočtovaných finančných prostriedkov vo výške 14 011 € budú hradené náklady na zabezpečenie športových aktivít pre obyvateľov MČ B-NM (tlač plagátov a kalendárov, zdravotná služba, občerstvenie).

2 - Školak klub – rozpočtované finančné prostriedky vo výške 17 820 € budú  použité na mzdy a odvody, energie a drobný nákup na zabezpečenie prevádzky klubu a jednotlivých podujatí. 

3 - Stredisko kultúry – finančné prostriedky rozpočtovej organizácie sú rozpočtované vo výške 516 000 € a budú použité predovšetkým na prevádzkové náklady Strediska kultúry: služby, energiu, vodu, poistné, mzdy a odvody. Navýšenie  rozpočtu oproti roku 2011 je o 36 000 € z dôvodu  úpravy priestorov sobášnej miestnosti pre jej využitie ako priestoru na organizovanie kultúrnych podujatí, ďalej nákupu zvukovej aparatúry, projektoru a dodatočnej kabeláže a osvetlenia.

4 - Knižnica – výdavky rozpočtovej organizácie Knižnica sú rozpočtované vo výške 250 049 € a budú použité predovšetkým na prevádzku knižnice - komplexné materiálno – technické zabezpečenie činnosti knižničných pracovísk.  Navýšenie rozpočtu oproti roku 2011 je o 4 500 €  čo predstavuje navýšenie poplatku za  energie a služby.

5 - Ostatné kultúrne služby - finančné prostriedky sú rozpočtované vo výške 77 093 € a budú použité na zabezpečenie programov a podujatí pre obyvateľov MČ B-NM. Navýšenie oproti roku 2011  je o 2 213 € , čo predstavuje výdavky na väčší  rozsah naplánovaných   kultúrnych akcií v roku 2012.

6 - Vysielacie a vydavateľské služby - finančné prostriedky na zabezpečenie vydávania Hlasu Nového Mesta a prevádzku infokanála TV Nové Mesto sú rozpočtované vo výške 212 000 €. Navýšenie o 52 282 € oproti roku 2011 je spojené s výdavkami na všeobecné služby, propagáciou , reklamou a bežného transferu za infokanál. 

•	Program 8 - Vzdelávanie

1 - Detské jasle - finančné prostriedky v DJ Robotnícka sú plánované vo výške 148 610 € a zahŕňajú všetky výdavky  na energie, materiál, služby, potraviny a mzdové prostriedky. 

2 - Základné školy s materskými školami – rozpočet základných škôl s materskými školami predstavuje výšku 5  697 935 €, v čom je zahrnutá i čiastka na havárie vo výške 100 000 €. Finančné prostriedky sa plánujú použiť na mzdy a odvody, na energie, materiál, služby, opravy a údržby, odstránenie havárií.  Uvedená čiastka sa skladá z normatívu  na základné školy vo výške 2 878 269 € a  normatívu na originálne  kompetencie materských škôl, a školských zariadení vo výške 2 040 090  €.  Očakávané príjmy naplánované vo výške 679 576 €,  školské zariadenia použijú na vykrytie bežných výdavkov.

3 - Školský úrad - finančné prostriedky Školského úradu sú rozpočtované vo výške 60 000 € a budú použité predovšetkým na mzdy a odvody pracovníkov Školského úradu. Navýšenie oproti roku 2011 je  o 9 301 €, čo je ovplyvnené  prijatím  pracovníkov , plánovaným odchodným a zakúpením kníh pre žiakov prvého ročníka.

4 - Školenia, kurzy, semináre a porady – rozpočet na položke školení je naplánovaný vo výške 6 000 € a je plánovaný na úhradu výdavkov za školenia pre pracovníkov MÚ B-NM - školenie bezpečnosti práce, školenie v oblasti CO a PO a školenia podľa potrieb pracovníkov jednotlivých oddelení.

•	Program 9 - Sociálne zabezpečenie

1 - Zariadenia sociálnych služieb - finančných prostriedkov jednotlivých zariadení sociálnych služieb sú rozpočtované vo výške 118 928 € a sú plánované na úhradu nákladov vzhľadom na potreby klubov dôchodcov, na činnosť a prevádzku klubov a na akcie realizované so spoluúčasťou MÚ B-NM. Navýšenie  oproti roku 2011 o 19 949 € predstavuje plánované výdavky na interiérové vybavenie a všeobecný materiál.

2 - Ďalšie sociálne služby – staroba – finančné prostriedky sú plánované vo výške 207 320  € a budú použité na finančné výpomoci pre obyvateľov MČ B–NM a na zabezpečenie obedov pre dôchodcov.  Dávka v hmotnej núdzi zostáva na úrovni roku 2011, stravovanie dôchodcov  sa predpokladá  ponížiť. Vychádzali sme z čerpania roku 2011.

3 - Opatrovateľská služba – finančné prostriedky opatrovateľskej služby sú rozpočtované vo výške 201 643 € a sú plánované na mzdy a odvody, energie, vodné a stočné, telefónne hovory, pohonné hmoty, všeobecný materiál, všeobecné služby, cestovné náhrady a stravné. Zníženie oproti roku 2011 je o 10 517 €.  Predpokladáme zníženie  z dôvodu chorobnosti klientov, ktorí boli hospitalizovaní a tiež počas čerpania dovoleniek opatrovateliek, kedy sa  budú vykonávať nevyhnutné úkony.

4 - Ďalšie sociálne služby - rodina a deti – finančné prostriedky sú rozpočtované vo výške 106 110 € a budú použité jednorazové dávky v hmotnej núdzi individuálnou formou posúdenia žiadostí, na príspevky pri narodení dieťaťa a vyplatenie finančných prostriedkov na záškoláctvo. Navýšenie finančných prostriedkov plánované v zmysle uznesenia č. 5/2010 MZ MČ BNM zo dňa 16.6.2011, ktoré schválilo poskytnutie finančného príspevku pri narodení dieťaťa  z pôvodných  166,80 na 200 € a zároveň predpokladaný nárast novonarodených detí.  

5 – Nezamestnaní - v roku 2012 sa plánuje na nezamestnaných čiastka 25 €. Finančné prostriedky sa budú čerpať na úrazové poistenie uchádzačov o zamestnanie, ktorí budú vykonávať aktivačné práce na miestnom úrade.

6 - Pomoc občanom v hmotnej a sociálnej núdzi – finančné prostriedky sú rozpočtované vo výške 17 346 €,  ktoré budú použité na dávky v hmotnej núdzi a príspevky k dávke, vrátane príspevkov pre bezdomovcov.
             
Kapitálové výdavky
Celkový objem kapitálových výdavkov je pre rok 2012 rozpočtovaný v čiastke 3 820 280 € .
Podrobný prehľad kapitálových výdavkov je rozpísaný v prílohe č. 4.

Všeobecné a verejné služby

Správa softvéru vo výške 7 000 €
Zabezpečenie operačného systému a aplikačných programov pre MÚ B-NM.

Správa výpočtovej techniky vo výške 5 000 € 
Hardvérové zabezpečenie počítačového systému MÚ B-NM.

Ekonomická oblasť

Rekonštrukcia a modernizácia vstupu do budovy MÚ – BNM a dochádzkový systém
 vo výške 280 000 €
Na základe spracovanej projektovej dokumentácie a následne vydaného stavebného povolenia sa zrealizuje prestavba vstupu do budovy miestneho úradu, čím sa zabráni sadaniu celej budovy a zatekaniu do interiérových častí z dôvodu poškodenia strešných vrstiev vstupu. Súčasťou bude aj realizácia automatického otvárania vstupných dverí a vybudovanie kancelárie  tzv. prvého kontaktu.

Rekonštrukcia konskej železnice vo výške 90 000 €
Čiastka je plánovaná na pokrytie rekonštrukcie ďalšieho podlažia, prípadne podkrovia.

Rekonštrukcia klubov dôchodcov vo výške 30 000 €
Klub dôchodcov, Sibírska ul. je v zlom technickom stave preto je nutná  rekonštrukcia.

Vybudovanie samostatné vykurovanie DJ Robotnícka vo výške 30 000 €                                       
V rámci stavebných prác sa vybuduje samostatná kotolňa pre vykurovanie objektu detských jaslí.

Rekonštrukcia strechy Bojnická č. 19 vo výške 24 000 €
Strešný plášť na bytovom dome je v havarijnom stave. Hydroizolácia vplyvom poveternostných podmienok je popraskaná, rozsušená s následnou tvorbou pliesne, ani lokálne opravy nezabránia zatekaniu do bytov a spoločných priestorov.  Zároveň sa strech zateplí.

Rekonštrukcia vonkajšej kanalizácie na Legerského č. 18 vo výške 2 700 €  /druhý byt/ 
Na kanalizácii zo školského bytu až po revíznu šachtu došlo k havarijnej situácii prelomením kanalizačného potrubia. V byte sa nedalo používať WC ani  SV a TÚV. Následne bude treba urobiť rekonštrukciu aj z druhého bytu.

Revitalizácia jazera Kuchajda – úprava brehov vo výške 10 000 €
Jedná sa o dosýpanie štrku a piesku, ktorý je vyplavený po celom obvode (1 400 m) a šírke (2 až 3 metre) jazera Kuchajda.

Revitalizácia verejného priestranstva – Ľudové námestie vo výške  471 391 € 
Projekt bude spolufinancovaný z prostriedkov EU - Operačný program Bratislavský kraj v objeme 95 % a  5 % bude hradené z rozpočtu mestskej časti. Cieľom projektu je dosiahnuť celkovú rekonštrukciu zničeného a zastaralého verejného priestranstva a posilnenie vybavenosti oblasti. Úprava verejných priestranstiev pre peších – chodníkov a spevnených plôch. Dôjde k nárastu bezpečnosti užívateľov, občanov a dosiahne sa  bezbariérovosť, umožní využitie priestoru aj hendikepovaným spoluobčanom. Obnova prvkov verejnej zelene - bude ošetrená a doplnená novou výsadbou. Sprístupnenie  vonkajších športovísk širokej verejnosti. Osadí sa nový mestský mobiliár( lavičky, odpadkové nádoby, informačná tabuľa, pitná fontána). Rekonštrukciou verejného osvetlenia sa dosiahne zníženie energetickej náročnosti a zvýšenie bezpečnosti a ochrany občanov

Revitalizácia verejného priestranstva – Rešetkova - Osadná vo výške 412 699 €
Projekt bude spolufinancovaný z prostriedkov EU - Operačný program bratislavský kraj v objeme 95 % a  5 % bude hradené z rozpočtu mestskej časti. Búracie práce sa vykonajú pri odstraňovaní poškodených povrchov asfaltov, betónov a zobratím znehodnotenej  zeminy. Zemné práce - výkopy pre uloženie podkladných vrstiev konštrukcií spevnených plôch, uloženie káblových vedení pre verejné osvetlenie, odvodňovacích vedení z priestranstva a rozvodov vody k pitnej fontáne. Chodník a spevnené plochy sú navrhnuté tak, aby splnili bezpečnostné a technické normy na prevádzku. Prvky zelene sú navrhnuté tak, aby doplnili jestvujúcu zeleň a farebne dotvorili priestor. Prvky detských ihrísk sú navrhnuté certifikované a rozmiestnené zohľadňujúc bezpečnosť. Vytvoria sa  podmienky  oddychovej zóny, detského ihriska a jednoduchých športovísk, pre pobyt detí, mládeže a občanov v prírodnom prostredí takmer v strede mesta. Bezbariérový vstup umožní využitie areálu aj hendikepovaným občanom.

Revitalizácia gaštanice Jeséniova vo výške 45 000 €
Finančné prostriedky budú poskytnuté na zhodnotenie a inventarizáciu stavu drevín. Následne sa v zmysle spracovaného projektu zrealizuje ochrana existujúcich drevín, zrealizujú sa sadovnícke úpravy, osadia sa prvky drobnej architektúry.

Realizácia oplotenia pre výbehy psov  vo výške 15 000 €
Vzhľadom na opakované znečistenie verejných vnútroblokových priestranstiev Mestská časť  Nové Mesto vybuduje oplotenie výšky 120 mm, zabezpečené dvomi vstupmi pre psičkárov a jedným dvojkrídlovým vstupom pre techniku EKO – VPS.

Zmeny a doplnky územného plánu zóny Horný Kramer – čistopis	vo výške 3 000 €
Jedná sa o vyhotovenie čistopisu územnoplánovacej dokumentácie na základe vyhodnotenia zaslaných pripomienok a podnetov ako podklad na predloženie materiálu na Krajský stavebný úrad a do miestneho zastupiteľstva, po získaní súhlasu nadriadeného orgánu územného plánovania v zmysle §25 stavebného zákona.

Územný plán zóny Jelšová – zadanie vo výške 1 000 €
Ide o dopracovanie zadania ako ďalšej etapy spracovania územnoplánovacej dokumentácie v zmysle Zmluvy o dielo č.265/2009, ktoré nemohlo byť ukončené vzhľadom k tomu, že neboli schválené zmeny a doplnky územného plánu Hlavného mesta SR Bratislavy.

Územný plán zóny Filiálka – prieskumy, rozbory a zadanie vo výške 8 000 €
Spracovanie vyplýva z uznesenia miestneho zastupiteľstva č.1/MMZ/03 zo dňa 15.11.2011 a vzhľadom na požiadavky vyplývajúce pre územný celok ohraničený ulicami Šancova – Trnavské mýto – Kukučínova – Račianska – Jarošova z dôvodu výstavby TEN-Tu. Hlavnou úlohou spracovania územnoplánovacej dokumentácie je určenie regulatívov priestorového usporiadania a funkčného využitia územia. V priebehu roku 2012 budú spracované prieskumy a rozbory a zadanie.

ÚP zóny Mierová kolónia – prieskumy a rozbory a vypracovanie zadania = 6 000 €
ÚP zóny Nobelova – prieskumy a rozbory a vypracovanie zadania = 7 900 €
ÚP zóny Biely Kríž – prieskumy a rozbory a vypracovanie zadania = 6 100 €
 V I.  a II. etape prác  ide o prieskumy a rozbory vyplývajúce zo stavebného zákona.

Štúdia arch. a parkovo–sadovníckej úpravy parku na Račianskom mýte vo výške 6 500 €
Štúdia bude slúžiť ako podklad pre vypracovanie projektovej dokumentácie a následne realizácie úprav parku na Račianskom mýte.

PD- Revitalizácia gaštanice, Jeséniova ul. vo výške 10 000 €
V súčasnosti zabezpečuje MÚ štúdiu a vykonávací projekt pre realizáciu revitalizácie, pričom finančné prostriedky budú z Operačného programu Bratislavského kraja. Suma, vzhľadom na skutočnosť, že v súčasnosti sú štúdia a projekt v prípravnej fáze, je predbežná a po spracovaní sa môže zmeniť. Projekt bude spolufinancovaný z prostriedkov EU - Operačný program Bratislavský kraj v objeme  maximálne 10 000 €.

PD – Komunitné centrum Ovručská vo výške 20 000 €
Projekt bude spolufinancovaný z prostriedkov EU - Operačný program Bratislavský kraj v objeme  maximálne 10 000 €.

PD – Sociálne zariadenie – Dom Sv. Jána vo výške 10 000 €
Projekt bude spolufinancovaný z prostriedkov EU - Operačný program Bratislavský kraj v objeme maximálne 10 000 €. Projekt bude realizovaný v spolupráci nadáciou rádu Milosrdných bratov. Ide o prístavbu k jestvujúcemu objektu, ktorá bude tvorená vstupom,  hygienickým zariadením pre ľudí bez domova a zázemím. Taktiež sa inštalujú nové rozvody sietí a dobuduje sa energetické zariadenie na princípe obnoviteľných zdrojov.    

PD – Bytový dom Odborárska vo výške 10 000 €
Projekt bude spolufinancovaný z prostriedkov EU - Operačný program Bratislavský kraj v objeme  maximálne 10 000 €. Obnova sa dotýka spoločných častí bytového domu- vstupu, schodísk, chodieb, obvodových plášťov a striech. Budú realizované nevyhnutné opravy technického, energetického a technologického vybavenia a zariadení bytového domu, ako aj výmena ich súčastí.   

PD- ÚP zóny Ľudová štvrť vo výške 6000 € 
Ide o územný plán zóny celej Ľudovej štvrte – I. a II. etapa prác, prieskumy a rozbory a vypracovanie zadania.

PD-ÚP zóny na Revíne vo výške 16 500 €
Prieskumy , rozbory a vypracovanie zadania 1. a 2. etapy prác vyplývajúcich so stavebného zákona.

PD- Skate park vo výške 4 000 €.
Jedná sa projektovú dokumentáciu Skate parku, ktorý sa má realizovať  spoluúčasťou Úradu vlády SR a  iných zdrojov.

PD- Revitalizácia parku Brezovská – Hálkova vo výške 5 000 €
Projektová dokumentácia sa plánuje na projekt, ktorý mestská časť pripravuje pre prípad vyhlásenia výzvy na revitalizáciu verejných priestranstiev ku koncu programovacieho obdobia

PD- Revitalizácia parku na Račianskom mýte vo výške 6000 €
Projektová dokumentácia sa bude realizovať  pre plánovanú revitalizáciu parku na Račianskom mýte, ktorá by sa mala realizovať na základe výzvy na dopytovo orientované projekty na revitalizácie verejných priestranstiev.

Revitalizácia VP  Park  na Račianskom mýte  vo výške 60 000 €
Realizácia projektu revitalizácie   verejného priestranstva. 

Revitalizácia VP Brazovská – Hálkova vo výške 50 000 €
Realizácia projektu revitalizácie   verejného priestranstva

Revitalizácia Skate parku vo výške 50 000 €.
Realizácia Skate parku  spoluúčasťou iných zdrojov.

Cestná doprava

Bárdošova ulica – spevnenie vo výške 122 350 €                            
Vplyvom ťažkej automobilovej dopravy dochádza k poklesu vozovky v hornej časti komunikácie Bárdošova (v úseku od Bárdošovej 56 po Bárdošovu 58). Navrhujeme zrealizovať spevnenie podkladovej časti komunikácie pri existujúcom odvodňovacom rigole mikropilotážou, následne vybudovať nový odvodňovací rigol  so zabezpečením oplotenia okolitých pozemkov. Predmetnou stavbou sa zabezpečí stabilita komunikácie.

Výstavba Jedenástej ulice I. etapa vo výške 76 180 €
Po vydaní stavebných povolení a výbere dodávateľa stavby začnú stavebné práce spojené s vybudovaním komunikácie v celkovej dĺžke 293,25 m, v šírke 4m. Súčasťou stavebných prác je aj realizácia novej verejnej kanalizácie – stoka bude vedená pod cestným telesom, verejný vodovod, NN prípojka a prípojka koaxiálneho kábla káblovej televízie pre domy na Jedenástej ulici. V rámci stavby navrhujeme zrealizovať aj verejné osvetlenie.
Súčasťou stavby novej komunikácie je aj obratisko, kde je navrhnutá rozšírená vozovka zachytená novým oporným múrom. Pozn. poskytnutie finančných prostriedkov MČ-BNM vo výške 76 180 € je podmienené zabezpečením finančných prostriedkov aj z iných zdrojov.

Vančurova ul. – rekonštrukcia vo výške 75 000 €
Havarijný stav na Hornej Vančurovej nastal v úseku dlhom cca 34 m. Došlo k poškodeniu vozovky, jej zlomeniu a sadaniu v dôsledku ušmyknutia svahu. Oporná konštrukcia pozdĺž komunikácie je nedostatočná. V rámci stavebných prác sa zrealizuje železobetónový oporný múr v kombinácii s narážanými mikropilótami  ukončenými v úrovni nivelety vozovky stužujúcim železobetónovým vencom. Do tohto venca sa oprie vozovka.

Vybudovanie zeleného ostrovčeka na parkovisku Záborského vo výške 4 000 €
V rámci stavebných úprav sa vybuduje deliaci ostrovček so zeleňou na parkovisku Záborského ul.

Ochrana životného prostredia

Modernizácia strojového parku – EKO vo výške 390 082 €
Projekt bol podaný na Enviromentálny fond. Bude spolufinancovaný v 95 % envirofondom a 5% nákladov znáša mestská časť. Strojné zariadenia zabezpečenia skvalitnenie poskytovaných verejnoprospešných služieb, v rámci ktorých biologicky rozložiteľný odpad zo zelene  vznikne a končiac zariadeniami, ktoré  zhodnocujú z časti tento druh odpadu na mieste, čím sa znižujú náklady na odvoz, uskladnenie a jeho zhodnotenie prípadne  likvidáciu ( Obstaranie kosačiek s mulčovacou sadou).Nákupom a používaním frézy na pne, sa zmení  iný  odpad na  štiepku, ktorá bude z časti použitá na kompost a z časti sa spätne použije ako podstielka na sadovo upravených plochách. Komunálny vysávač na opadané lístie, zabezpečí čistotu verejných priestranstiev a zníži nebezpečenstvo pošmyknutia peších na chodníkoch a v oddychových zónach. Odstránenie lístia  obmedzí prezimovanie škodcov. Náves so sklapačom a  nákladné auto pre veľký kontajner  zjednoduší nakladanie a manipuláciu s BRO.

Bývanie a občianska vybavenosť

PD- Rekonštrukcia  a modernizácia vstupu do budovy MÚ – BNM vo výške 15 000 €
Ide o dopracovanie realizačného projektu predmetnej stavby vrátane kancelárie tzv. prvého kontaktu a autorský dozor predmetnej stavby.

PD - Rekonštrukcia škôl a predškolských zariadení vo výške 170 000 €
Vypracovanie projektových dokumentácií pre realizáciu obnovy objektov základných a materských škôl. Náklady na vypracovanie projektovej dokumentácie v rámci integrovanej stratégie rozvoja mestskej oblasti. (ZŠ s MŠ Odborárska, ZŠ s MŠ  Za kasárňou, ZŠ s MŠ Česká, ZŠ s MŠ Sibírska, ZŠ s MŠ Riazanská).

PD -Výstavba Jedenástej – projektová dokumentácia vo výške 11 620 €
Náklady budú použité na spracovanie projektovej dokumentácie pre predmetnú stavbu.      

PD - Revitalizácia verejného priestranstva – Ľudové námestie vo výške 25 000 € 
Náklady budú použité na spracovanie projektovej dokumentácie k predmetnej revitalizácii.

PD - Revitalizácia verejného priestranstva – Rešetkova - Osadná vo výške 5 000 €
Dopracovanie existujúceho projektu.

PD - Vybudovanie samostatné Vykurovanie. DJ Robotnícka vo výške 4 500 €
Náklady spojené so spracovaním projektovej dokumentácie pre stavebné povolenie. 

PD - Bárdošova ulica – spevnenie vo výške 12 000 € 
Náklady budú použité na spracovanie projektovej dokumentácie pre predmetnú stavbu.               

PD - Vančurova ul. – rekonštrukcia vo výške 7 500 €
Náklady budú použité na spracovanie projektovej dokumentácie pre predmetnú stavbu.      

Fotovoltaické zariadenie vo výške 85 608 €  
Projekt bol podaný na Enviromentálny fond. Bude spolufinancovaný v 95 % envirofondom a 5% nákladov znáša mestská časť. Projekt prinesie úsporu spotreby elektrickej energie. Zariadenie využíva trvalý obnoviteľný zdroj zelenej  energie. Zariadenie poskytuje určitú formu energetickej nezávislosti. Montáž zariadenia nemá nároky na dopravu materiálu a surovín, neprodukuje žiadne emisie, nevytvára hluk, otrasy. Má nízke prevádzkové náklady. Vyprojektované zariadenie pri navrhovanom výkone 32,43 kWp redukuje skleníkové plyny oproti výrobe elektrickej energie s použitím fosílnych palív o 22 280 kg.      

Rekonštrukcia strechy DJ Robotnícka vo výške 15 000  €
Strecha je v zlom technickom stave, navrhujeme jej rekonštrukciu.

Modernizácia oceľových celozasklenných stien  Hálkova č. 11  vo výške 70 000  €
Pôvodné celozasklenné oceľové zostavy – vstupy do budovy, chodieb, do dvora v administratívnej budove sú staré, opotrebované, finančne náročné na opravu, netesnia a spôsobujú veľký únik tepla. 

Rekonštrukcia budovy Divízia údržby VZ EKO – podnik VPS vo výške 85 000 €
Rekonštrukcia budovy a zariadení Divízie údržby verejnej zelene Račianska 28.

Vzdelávanie

Budovanie detských ihrísk a športovísk – revitalizácia vo výške 170 000 €
Na základe podnetov občanov a miery opotrebenia existujúcich detských prvkov na ihriskách na území mestskej časti navrhujeme ich revitalizáciu, prípadne modernizáciu jednotlivých prvkov v súlade STN EN 1176 Zariadenia detských ihrísk, vrátane dopadových plôch.

Stavebné úpravy ZŠ s MŠ Odborárska vo výške 517 650 €         
Projekt v rámci integrovanej stratégie rozvoja mestskej oblasti.

Rekonštrukcia škôl a predškolských zariadení vo výške 250 000 €
Na základe spracovaných projektových dokumentácií budú zrealizované rekonštrukcie a modernizácie objektov základných a materských škôl. Prístavba ZŠ s MŠ Jeséniova.

Zoznam príloh:

Príjmová časť  - návrh rozpočtu na rok 2012                                 príloha č.1
Výdavková časť – návrh rozpočtu na rok 2012                             príloha č.2
Rozpis kapitálových príjmov  na rok 2012                                    príloha č.3
Rozpis kapitálových výdavkov  na rok 2012                                 príloha č.4
Príjmová časť -prognóza na roky 2013-2014                                 príloha č.5
Výdavková časť- prognóza na roky 2013-2014                             príloha č.6 
Návrh rozpočtu – EKO – podnik VPS                                           príloha č.7
Návrh rozpočtu – Knižnica                                                            príloha č.8
Návrh rozpočtu – Stredisko kultúry                                               príloha č.9